《瑞虹》
明代·陆深

江湖住傍青山好，舟楫来惊白浪多。两岸菰蒲回鹳鹤，中流风雨长蛟鼍。

书随驿使心先寄，秋逐年光鬓已皤。一曲沧浪多少意，况堪重听楚声歌。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。